Kibla
Kibla (arapski: قبلة) jest arapska riječ za smjer prema kojem bi trebao biti okrenut musliman tokom molitve. Većina džamija ima mihrab u zidu koji pokazuje smjer kible. Kibla igra ulogu ne samo u namazu nego i svakodnevnim vjerskim ceremonijama. Glava životinje koja se kolje mora biti okrenuta prema kibli, kako bi se ispunio jedan od preduvjeta da bi meso te životinje bilo halal, odnosno dozvoljeno po islamskim normama. Nakon smrti muslimani se ukopavaju tako da im je desna strana tijela okrenuta prema kibli.